CELEX: 32000R0657
Language: lt
Date: 2000-03-27 00:00:00
Title: 2000 m. kovo 27 d. Tarybos reglamentas (EB) Nr. 657/2000, dėl glaudesnio dialogo su žvejybos sektoriumi ir grupėmis, susijusiomis su bendrąja žvejybos politika

Svarbus teisinis pranešimas

|

32000R0657

Oficialusis leidinys L 080 , 31/03/2000 p. 0007 - 0008

		Tarybos reglamentas (EB) Nr. 657/20002000 m. kovo 27 d.dėl glaudesnio dialogo su žvejybos sektoriumi ir grupėmis, susijusiomis su bendrąja žvejybos politikaEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 37 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę,kadangi:(1) Siekiant suteikti žvejybos produktų ir akvakultūros pramonės atstovams bei kitoms susijusioms grupėms didesnį vaidmenį kuriant, rengiant ir įgyvendinant bendrąją žvejybos politiką (BŽP), būtina užtikrinti glaudesnį dialogą su šiomis grupėmis ir skaidresnį visą sprendimų priėmimo procesą, ypač parengiamuosiuose etapuose.(2) Įvertinus Komisijos sprendimu 1999/478/EB [1] atnaujintus Žvejybos ir akvakultūros patariamojo komiteto (ACFA) uždavinius, šiuos glaudesnio dialogo ir skaidrumo tikslus galima būtų lengviau įgyvendinti įvedus naujas priemones, kuriomis būtų galima ir tobulinti ACFA susitikimų organizavimą, ir geriau perduoti atitinkamoms grupėms informaciją apie aktualius klausimus ir pasiektus rezultatus.(3) Šiuo tikslu Europos prekybos organizacijoms turėtų būti suteikta pagalba rengiant ACFA susitikimus ir taip skatinant išsamų BŽP klausimų nagrinėjimą ir jo priemonių poveikį, remiant pramonines iniciatyvas ir siekiant, jei įmanoma, bendrų pozicijų dėl Komisijos pasiūlymų projektų.(4) Siekiant patobulinti sprendimų priėmimo aplinką, pramonės atstovams iš pat pradžių turėtų būti pranešama apie planuojamas iniciatyvas, o skirtingų BŽP priemonių tikslai ir smulkesnė informacija apie jas turėtų būti paaiškinta visoms susijusioms grupėms,PRIĖMĖ ŠĮ REGLAMENTĄ:1 straipsnisPriede nurodytomis sąlygomis Komisija padengia kaštus, susijusius su:- Europos prekybos organizacijų rengiamais susitikimais, kuriais siekiama parengti Žvejybos ir akvakultūros patariamojo komiteto posėdžius,- bendrosios žvejybos politikos tikslų ir priemonių aiškinimu, ypač Komisijos pasiūlymais, bei su šios srities informacijos platinimu žvejybos pramonei ir susijusioms grupėms, palaikant nuolatinius kontaktus su susijusiomis organizacijomis ir grupėmis.Lėšos taip pat gali būti skiriamos Komisijos rengiamiems ekspertų susitikimams, kuriais remiama šio straipsnio 1 pastraipos antroje įtraukoje nurodyta veikla.2 straipsnisKomisija gali atlikti bet kokius patikrinimus, kuriuos ji mano esant būtinus, kad būtų užtikrinta, jog Europos prekybos organizacijos, kurios padeda Komisijos šiuo tikslu paskirtiems atstovams, vykdo šiame reglamente nustatytus uždavinius ir laikosi jame nurodytų sąlygų.3 straipsnisŠis reglamentas įsigalioja septintąją dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2000 m. kovo 27 d.Tarybos varduPirmininkasF. Gomes[1] OL L 187, 1999 7 20, p. 70.--------------------------------------------------PRIEDASEuropos prekybos organizacijų patirti kaštai organizuojant parengiamuosius susitikimus Žvejybos ir akvakultūros patariamojo komiteto (ACFA) posėdžiamsEuropos prekybos organizacijų narių patirtos kelionės ir pragyvenimo išlaidos, būtinos, kad būtų galima nuvykti parengti ACFA posėdžius, atitinka reikalavimus.Europos prekybos organizacijos susitikimų išlaidos, nesusijusios su ACFA posėdžiais, ir visi kaštai, išskyrus pirmoje pastraipoje nurodytus kaštus, neatitinka reikalavimų.Kiekvienais metais, pasinaudojus viena iš turimų finansinių lėšų funkcijų, kiekvienai prekybos organizacijai, kuri yra ACFA plenarinio komiteto narė, vadovaujantis su Komisija pasirašytu finansiniu susitarimu ir proporcingai jos įsipareigojimams ACFA plenariniame komitete, suteikiamos skolinimosi teisės.Pagal šias skolinimosi teises ir vidutines vienos kelionės sąnaudas vienam prekybos organizacijos nariui (vidutiniškai 750 eurų 1998 m.) bus nustatytas kelionių skaičius, už kurį gali būti finansiškai atsakinga kiekviena organizacija rengiant susitikimus, neviršijant maksimalios 20 % skolinimosi teisių sumos, kurios vienodą normą palaiko kiekviena organizacija, kad galėtų padengti savo organizacinius ir administracinius kaštus, susijusius tik su parengiamųjų susitikimų organizavimu.Ryšių palaikymas su visomis susijusiomis grupėmisPalaikant ryšius Komisijos iniciatyva:- rengiama ir platinama dokumentinė medžiaga, pritaikyta specialioms susijusių grupių reikmėms (rašytinė, audiovizualinė ir elektroninė medžiaga), daugiausia paremta šių grupių atliktais tyrimais,- suteikiamas labai platus priėjimas prie duomenų ir paaiškinamosios medžiagos, ypač susijusios su Komisijos pasiūlymais, šiuo tikslu kuriant interneto tinklalapį ir rengiant nuolatinį leidinį, taip pat organizuojant informacinius ir mokymų seminarus nuomonę formuojantiems asmenims.Pirmoje ir antroje įtraukose nurodytas priemones vykdo viešųjų konkursų būdu išrinkti išorės rangovai.--------------------------------------------------